Blaze7451/Wiki-th-20250601 huggingface dataset:
กระดูกโกลน

กระดูกโกลน (stapes or stirrup) เป็นกระดูกหูขนาดเล็กรูปร่างเหมือนโกลน อยู่ภายในหูชั้นกลางซึ่งติดต่อกับกระดูกทั่ง (incus) และช่องรูปไข่ (fenestra ovalis) ซึ่งอยู่ชิดกับเวสทิบูลของหูชั้นใน กระดูกชิ้นนี้เป็นกระดูกที่เล็กและเบาที่สุดในร่างกายมนุษย์
กระดูกโกลนทำหน้าที่ส่งผ่านความสั่นสะเทือนของเสียงจากกระดูกทั่งไปยังเยื่อแผ่นในหูชั้นในภายในช่องรูปไข่ กระดูกโกลนมีกล้ามเนื้อที่ช่วยให้เสถียรชื่อว่า กล้ามเนื้อสเตปีเดียส (stapedius) ซึ่งเลี้ยงโดยเส้นประสาทเฟเชียล (facial nerve)
ในสัตว์มีกระดูกสันหลังที่ไม่ใช่สัตว์เลี้ยงลูกด้วยน้ำนม กระดูกที่มีต้นกำเนิดเดียว (homologous) กับกระดูกโกลนมักเรียกว่า คอลัมเมลลา (columella) อย่างไรก็ตาม ในสัตว์เลื้อยคลานจะใช้คำเรียกได้ทั้งสองคำ

**อ้างอิง**
 Vallejo-Valdezate LA, Martín-Gil J, José-Yacamán M, Martín-Gil FJ, Gil-Carcedo LM. "Scanning electron microscopy images and energy-dispersive X-ray microanalysis of the stapes in otosclerosis and van der Hoeve syndrome". Laryngoscope. 2000 Sep;110 (9) :1505-10.

**แหล่งข้อมูลอื่น**
 https://web.archive.org/web/20061111030032/http://webpages.marshall.edu/~hurlburt/310lec13.html- http://faculty.juniata.edu/yohn/reptilialab.htm date=2010-06-14 - http://research.meei.harvard.edu/otopathology/3dmodels/ date=2016-04-13 
หมวดหมู่:ระบบการได้ยิน
หมวดหมู่:ระบบโครงกระดูก
หมวดหมู่:กะโหลกศีรษะ
หมวดหมู่:หู
คาบูกิ

คาบูกิ (kabuki) เป็นศิลปะการแสดงของญี่ปุ่น โดยมีการแต่งหน้าที่เป็นเอกลักษณ์ มีการเคลื่อนไหวที่กระฉับกระเฉง แสดงออกซึ่งท่าทางที่มีความหมาย เช่น ร้องไห้ เสียใจ โดยมีเนื้อเรื่อง 2 ประเภท คือเรื่องเกี่ยวกับสังคมซามูไรและเรื่องราวชีวิตของชาวเมือง
คาบูกิเริ่มต้นในตอนต้นของศตวรรษที่ 17 โดยมีการเปิดการแสดงในเกียวโต โดยคณะละครที่ประกอบด้วยผู้ร่ายรำสตรีที่นำโดยผู้ดูแลศาลเจ้าอิซูโมะ แต่หลังจากนั้นปี ค.ศ. 1629 ได้มีประกาศรัฐบาลห้ามสตรีแสดงด้วยมีจุดประสงค์ที่จะรักษาศีลธรรมของประชาชน ดังนั้นคะบุกิจึงแสดงโดยผู้ชายและเมื่อรัฐบาลห้ามมิให้ผู้หญิงแสดง คาบูกิจึงแสดงโดยผู้ชาย เช่น ผู้ร้ายหน้าสีน้ำเงิน พระเอกหน้าสีขาว เวทีละครสร้างอย่างวิจิตรงดงาม เป็นต้น

**อ้างอิง**
หมวดหมู่:คาบูกิ
หมวดหมู่:ศิลปะการแสดง
หมวดหมู่:วัฒนธรรมญี่ปุ่น
หมวดหมู่:คำและวลีภาษาญี่ปุ่น
หมวดหมู่:มรดกภูมิปัญญาทางวัฒนธรรมของมนุษยชาติ
รายชื่อตอนในแคนอน

รายชื่อตอนของอะนิเมะเรื่อง คาน่อน ประกอบด้วยอะนิเมะ 2 เรื่อง ที่สร้างใน พ.ศ. 2545 และ พ.ศ. 2549 รวมถึงโอวีเอ แคนอน คะซะฮะนะ (Kanon Kazahana) ที่สร้างใน พ.ศ. 2546

**คาน่อน (พ.ศ. 2545)**

**คาน่อน คะซะฮะนะ (พ.ศ. 2546)**

**คาน่อน (พ.ศ. 2549)**

**แหล่งข้อมูลอื่น**
  เว็บไซต์ทางการของอะนิเมะภาคแรก -  เว็บไซต์ทางการของอะนิเมะภาคที่สอง 
หมวดหมู่:คาน่อน
คคาน่อน
การกลั่นน้ำมัน

ไฟล์:Anacortes Refinery 31911.JPG|right|thumb|upright=1.5|โรงกลั่นน้ำมันปิโตรเลียมในแอนาคอร์เตส รัฐวอชิงตัน สหรัฐ
การกลั่นน้ำมัน (Oil refinery) คือกระบวนการแปรรูปจากน้ำมันดิบ เป็น ผลิตภัณฑ์น้ำมันชนิดต่างๆที่นำไปใช้ประโยชน์ได้เช่น น้ำมันเบนซิน น้ำมันดีเซล น้ำมันหล่อลื่น และน้ำมันเตา โดยกระบวนการมีผลิตภัณฑ์อื่นๆเช่น สารเหลือค้าง (Residues) เช่น ถ่านโค้ก (Coke) แอสฟัลต์ (Asphalt) และ บิทูเม็น (Bitumen) หรือน้ำมันดิน (Tar) และขี้ผึ้ง

**อ้างอิง**
หมวดหมู่:กระบวนการทางเคมี
หมวดหมู่:ปิโตรเลียม
หมวดหมู่:อุตสาหกรรมปิโตรเลียม
กาบริเอล เบร์นัล

กาบริเอล เบร์นัล (Gabriel Bernal) นักมวยสากลชาวเม็กซิโก เกิดเมื่อ 24 มีนาคม พ.ศ. 2499 ที่รัฐเกร์เรโร ประเทศเม็กซิโก กาบริเอล เบร์นัลเป็นอดีตแชมป์โลกรุ่นฟลายเวท WBC โดยได้ครองแชมป์โลกเป็นเวลา 6 เดือนใน พ.ศ. 2527 สถิติการชก 60 ครั้ง ชนะ 43 (น็อค 28) เสมอ 3 แพ้ 14

**ประวัติ**
เบร์นัลขึ้นชิงแชมป์โลกรุ่นฟลายเวท WBC จากโคจิ โคบายาชิ แชมป์โลกชาวญี่ปุ่นที่ประเทศญี่ปุ่นและเป็นฝ่ายชนะน็อคได้ในยกที่ 2 ได้ครองแชมป์โลก อีกสองเดือนต่อมา เขาไปป้องกันแชมป์โลกที่ฝรั่งเศสและชนะน็อคในยกที่ 11 หลังจากนั้น เขาได้เดินทางมาป้องกันแชมป์โลกที่ประเทศไทย และเป็นฝ่ายแพ้คะแนนสด จิตรลดา เสียแชมป์โลกไป เบร์นัลขึ้นชกแก้มือกับสดอีกครั้งในอีก 8 เดือนต่อมา ผลปรากฏว่าเสมอกัน จึงต้องชกแก้มือกันเป็นครั้งที่สาม ซึ่งเบร์นัลเป็นฝ่ายแพ้คะแนนไป หลังจากนั้น เบร์นัลยังคงชกมวยสากลต่อเนื่องมาจนถึง พ.ศ. 2535 แต่ไม่ได้ชิงแชมป์โลกอีก ก่อนจะแขวนนวมไปในที่สุด

**เกียรติประวัติ**
เป็นอดีตแชมป์โลกรุ่นฟลายเวท WBC โดยได้ครองแชมป์โลกเป็นเวลา 6 เดือนใน พ.ศ. 2527- แชมป์โลกรุ่นฟลายเวท WBC
** ชิง 9 เมษายน 2527 ชนะน็อค โคจิ โคบายาชิ ยก 2 ที่ ญี่ปุ่น
** ป้องกันแชมป์ครั้งที่ 1, 1 มิถุนายน 2527 ชนะน็อค อันตวน โมเตอโร ยก 11 ที่ ฝรั่งเศส
** เสียแชมป์ 8 ตุลาคม 2527 แพ้คะแนน สด จิตรลดา ที่ กทม.- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 22 มิถุนายน 2528 เสมอกับ สด จิตรลดา ที่ กทม.
** ชิงแชมป์โลกรุ่นฟลายเวท WBC เมื่อ 10 ธันวาคม 2529 แพ้คะแนน สด จิตรลดา ที่ กทม.

**อ้างอิง**
  สถิติการชก boxrec.com 
หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากรัฐเกร์เรโร
สหภาพคาลมาร์

สหภาพคัลมาร์ (เดนมาร์ก, นอร์เวย์, และKalmarunionen; ฟินแลนด์: Kalmarin unioni; Unio Calmariensis) คือรัฐร่วมประมุขในคาบสมุทรสแกนดิเนเวีย เกิดจากการทำข้อตกลงที่เมืองคัลมาร์ในสวีเดน ดำรงอยู่ระหว่างปี ค.ศ. 1397 จนถึง 1523 ด้วยการรวมประเทศเดนมาร์ก ประเทศนอร์เวย์ (รวมถึงไอซ์แลนด์ กรีนแลนด์ หมู่เกาะแฟโร เชตแลนด์ และออร์กนีย์) และสวีเดน (รวมบางส่วนของฟินแลนด์) เข้าอยู่ภายใต้พระมหากษัตริย์พระองค์เดียวกัน
การดำรงอยู่ของสหภาพมีช่วงที่ขาดตอนไม่ต่อเนื่องกัน เนื่องจากมีการหยุดชะงักเป็นระยะเวลาสั้น ๆ หลายครั้ง ถึงแม้ว่าตามกฎหมาย ประเทศต่าง ๆ ยังคงเป็นรัฐอธิปไตยแยกขาดจากกัน อย่างไรก็ตาม กิจการภายในประเทศและนโยบายทางต่างประเทศถูกควบคุมดูแลโดยพระมหากษัตริย์ร่วมกัน ในวันที่ 6 มิถุนายน ค.ศ. 1523 กุสตาฟ วาซาได้รับเลือกให้เป็นพระมหากษัตริย์แห่งสวีเดน และการเข้าสู่กรุงสต็อกโฮล์มอย่างมีชัยของเขาในอีกสิบเอ็ดวันต่อมา ถือเป็นการประกาศแยกตัวของสวีเดนออกจากสหภาพคัลมาร์ ในท้ายที่สุด พระมหากษัตริย์แห่งเดนมาร์กได้รับรองอิสรภาพของสวีเดนในปี ค.ศ. 1524 จากสนธิสัญญามัลเมอ

**อ้างอิง**

หมวดหมู่:ประเทศกลุ่มนอร์ดิก
หมวดหมู่:รัฐสิ้นสภาพในประเทศสวีเดน
หมวดหมู่:รัฐสิ้นสภาพในประเทศนอร์เวย์
หมวดหมู่:รัฐสิ้นสภาพในประเทศเดนมาร์ก
หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 16 
หมวดหมู่:รัฐร่วมประมุข
หมวดหมู่:ราชาธิปไตยในอดีต
หมวดหมู่:สหภาพรัฐสิ้นสภาพ
อัลเบร์โต ฆิเมเนซ

อัลเบร์โต ฆิเมเนซ (Alberto Jimenez) นักมวยสากลชาวเม็กซิโก เกิดเมื่อ 8 เมษายน พ.ศ. 2512 ที่เมือง Colonia Valle Gomez  สถิติการชก 42 ครั้ง ชนะ 34 (น็อค 29) เสมอ 3 แพ้ 5

**เกียรติประวัติ**
 แชมป์เม็กซิโกรุ่นฟลายเวท (2534)- แชมป์โลกรุ่นฟลายเวท WBO
** ชิง 11 กุมภาพันธ์ 2538 ชนะน็อค จาคอป มัตลาลา ยก 8 ที่ แอฟริกาใต้
** ป้องกันแชมป์ครั้งที่ 1, 17 มิถุนายน 2538 ชนะคะแนนโดยเทคนิค รอบบี เรกัน ที่ อังกฤษ
** ป้องกันแชมป์ครั้งที่ 2, 9 ตุลาคม 2538 ชนะน็อค โซลิลี มบิตี ยก 2 ที่ เม็กซิโก
** ป้องกันแชมป์ครั้งที่ 3, 23 มีนาคม 2539 ชนะน็อค มิเกล มาร์ติเนซ ยก 5 ที่ สหรัฐ
** ป้องกันแชมป์ครั้งที่ 4, 1 มิถุนายน 2539 ชนะคะแนน โฮเซ่ โลเปซ ที่ สหรัฐ
** ป้องกันแชมป์ครั้งที่ 5, 6 กันยายน 2539 เสมอกับ คาร์ลอส กาเบรียล ซาราซาร์ ที่ อาร์เจนตินา
** เสียแชมป์ 13 ธันวาคม 2539 แพ้น็อค คาร์ลอส กาเบรียล ซาราซาร์ ยก 10 ที่ อาร์เจนตินา- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 8 มิถุนายน 2534 แพ้คะแนน เมืองชัย กิตติเกษม ที่ เวทีลุมพินี

**อ้างอิง**
  สถิติการชก boxrec.com 
หมวดหมู่:นักมวยสากลชาวเม็กซิโก
หมวดหมู่:แชมป์โลก WBO
หมวดหมู่:บุคคลจากเม็กซิโกซิตี
การ์โลส กาบริเอล ซาลาซาร์

การ์โลส กาบริเอล ซาลาซาร์ (Carlos Gabriel Salazar) นักมวยสากลชาวอาร์เจนตินา เกิดเมื่อ 5 พฤษภาคม พ.ศ. 2507 ที่กรุงบัวโนสไอเรส สถิติการชก 58 ครั้ง ชนะ 47 (น็อก 19) เสมอ 3 แพ้ 8

**เกียรติประวัติ**
 แชมป์อาร์เจนตินารุ่นฟลายเวต (2531 - 2533)- แชมป์อเมริกาใต้รุ่นฟลายเวต
** ชิง 11 เมษายน 2533 ชนะน็อก อาเดรียน ดาเนียล โรมัน ยก 4 ที่อาร์เจนตินา
** ป้องกันแชมป์ครั้งที่ 1, 13 กรกฎาคม 2534 ชนะคะแนน โฮเซ ฮามิลตัน โรดรีเกซ ที่อาร์เจนตินา- แชมป์โลกรุ่นจูเนียร์แบนตัมเวต IBF
** ชิง 7 ตุลาคม 2538 ชนะคะแนน ฮาโรลด์ เกรย์ ที่อาร์เจนตินา
** ป้องกันแชมป์ครั้งที่ 1, 10 กุมภาพันธ์ 2539 ชนะน็อก อันโตเนลโล เมลิส ยก 6 ที่อิตาลี
** เสียแชมป์ 27 เมษายน 2539 แพ้คะแนน ฮาโรลด์ เกรย์ ที่โคลอมเบีย- แชมป์โลกรุ่นฟลายเวต WBO
** ชิง 13 ธันวาคม 2539 ชนะน็อก อัลเบร์โต ฆิมิเนซ ยก 10 ที่อาร์เจนตินา
** ป้องกันแชมป์ครั้งที่ 1, 8 มีนาคม 2540 เสมอกับ อันโตนีโอ รูซ ที่เม็กซิโก
** ป้องกันแชมป์ครั้งที่ 2, 23 พฤษภาคม 2540 ชนะคะแนน อันโดนีโอ รูซ ที่อาร์เจนตินา
** ป้องกันแชมป์ครั้งที่ 3, 19 กรกฎาคม 2540 ชนะคะแนน ซัลวาโตเร ฟันนี ที่อิตาลี
** ป้องกันแชมป์ครั้งที่ 4, 10 ตุลาคม 2540 ชนะคะแนน เอเบราร์โด โมราเลส ที่อาร์เจนตินา
** ป้องกันแชมป์ครั้งที่ 5, 21 มีนาคม 2541 ชนะคะแนน โฮเซ่ โลเปซ ที่อาร์เจนตินา
** เสียแชมป์ 14 สิงหาคม 2541 แพ้น็อก รูเบน ซานเชซ ลีออน ยก 8 ที่เม็กซิโก- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวต WBC เมื่อ 1 พฤษภาคม 2533 แพ้คะแนน สด จิตรลดา ที่กรุงเทพมหานคร
** ชิงแชมป์โลกรุ่นซูเปอร์ฟลายเวต WBC เมื่อ 3 กรกฎาคม 2536 แพ้คะแนน มุน ซ็อง-กิล ที่เกาหลีใต้
** ชิงแชมป์โลกรุ่นซูเปอร์ฟลายเวต WBC เมื่อ 7 สิงหาคม 2537 แพ้คะแนน ฮิโรชิ คาวาชิมะ ที่ญี่ปุ่น
** ชิงแชมป์โลกรุ่นฟลายเวต WBO เมื่อ 6 กันยายน 2539 เสมอกับ อัลเบร์โต ฆิมิเนซ ที่อาร์เจนตินา

**อ้างอิง**
  สถิติการชก boxrec.com 
หมวดหมู่:นักมวยสากลชาวอาร์เจนตินา
หมวดหมู่:แชมป์โลก IBF
หมวดหมู่:แชมป์โลก WBO
หมวดหมู่:บุคคลจากบัวโนสไอเรส
กระดูกโอบอก

กระดูกโอบอก หรือ กระดูกโอบไหล่ (pectoral girdle or shoulder girdle) เป็นกลุ่มของกระดูกที่เชื่อมโครงกระดูกแกน (axial skeleton) และรยางค์บน (upper limb) ทั้ง 2 ข้าง ในมนุษย์จะประกอบด้วยกระดูกไหปลาร้า (clavicle) และกระดูกสะบัก (scapula) ส่วนในสัตว์บางชนิดจะมีกระดูกโอบอก 3 ชนิด คือมีกระดูกโคราคอยด์ (coracoid) เพิ่มขึ้นมา ในสัตว์เลี้ยงลูกด้วยน้ำนมบางชนิด (เช่น สุนัข หรือม้า) จะวิวัฒนาการจนมีกระดูกโอบอกเพียงชิ้นเดียวคือ กระดูกสะบัก
ในมนุษย์ ข้อต่อเพียงข้อต่อเดียวที่เชื่อมระหว่างกระดูกโอบไหล่และโครงกระดูกแกนคือ ข้อต่อสเตอร์โนคลาวิคิวลาร์ (sternoclavicular) ส่วนระหว่างกระดูกสะบักและกระดูกซี่โครงจะไม่มีข้อต่อแต่มีกล้ามเนื้อที่เชื่อมระหว่างกันซึ่งช่วยในการเคลื่อนไหวของกระดูกโอบไหล่ได้มากเมื่อเทียบกับกระดูกโอบเชิงกราน (pelvic girdle)
สำหรับในสัตว์ที่มีเฉพาะกระดูกสะบัก จะไม่มีข้อต่อที่เชื่อมระหว่างรยางค์หน้าและอก จะมีเฉพาะกล้ามเนื้อที่ยึดระหว่างกันเท่านั้น

**แหล่งข้อมูลอื่น**
 shoulder+girdle
หมวดหมู่:ระบบโครงกระดูก
หมวดหมู่:กระดูกของรยางค์บน
อัชชา นามปาน

อัชชา นามปาน (เกิด 1 พฤษภาคม พ.ศ. 2527) ชื่อเล่น โอม/โฬม เป็นนักแสดงและนายแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ  
เริ่มเข้าสู่วงการโดยเข้าร่วมประกวดรายการ M Thailand 2005 เพื่อค้นหาสุดยอดนายแบบ ชอบเล่นกีฬากอล์ฟเป็นพิเศษ เล่นครั้งแรกเมื่ออายุประมาณ 14 ปี จากการติดตามคุณพ่อที่เล่นกีฬาชนิดนี้อยู่แล้ว ได้เข้าร่วมการแข่งขัน และได้รางวัลมาหลายรายการ ทั้งในระดับจังหวัดและระดับภูมิภาคมากกว่า 200 ถ้วย นอกจากกีฬากอล์ฟแล้ว ยังชื่นชอบกีฬายิงปืน และการขับขี่มอเตอร์ไซค์ประเภทบิ๊กไบค์ เช่น ฮาเล่ย์ด้วย จบการศึกษา Golf Management มหาวิทยาลัยสุโขทัยธรรมาธิราช

**ผลงาน**

**ละครโทรทัศน์**

**ซีรีส์**

**เพลง**
 กุหลาบแดง, อีสานบ้านเฮา, ส่งซิกสายตา, ฮักแต่ต้องจากลา (เพลงประกอบละคร ดาวจรัสฟ้า)- คนขอนแก่น - รวมศิลปินชาวจังหวัดขอนแก่น- ยอมแล้วทุกอย่าง (เพลงประกอบละคร รักนี้เจ้จัดให้)- ได้ยินหัวใจตัวเองเรียกหาเธอ (เพลงประกอบละคร เทพบุตรสุดเวหา)

**รางวัล**
 ได้รับการเสนอชื่อเข้าชิงรางวัลท็อปอวอร์ด 2007 สาขาดาวรุ่งชายยอดเยี่ยม จากละครเรื่อง กลิ่นแก้วกลางใจ- ได้รับการเสนอชื่อเข้าชิงรางวัลท็อปอวอร์ด 2007 สาขาดาวรุ่งชายยอดเยี่ยม จากละครเรื่อง กรุงเทพราตรี- ได้รับการเสนอชื่อเข้าชิงรางวัลโทรทัศน์ทองคำ ครั้งที่ 24 สาขาดารานำชายดีเด่น จากละครเรื่อง หยกลายเมฆ- ได้รับการเสนอชื่อเข้าชิงรางวัลคมชัดลึก อวอร์ด ครั้งที่ 8 สาขานักแสดงนำชายยอดเยี่ยม จากละครเรื่อง ไทรโศก - ได้รับการเสนอชื่อเข้าชิงรางวัลท็อปอวอร์ด 2012 สาขานักแสดงนำชายยอดเยี่ยม จากละครเรื่อง บ่วง- ได้รับการเสนอชื่อเข้าชิงรางวัลคมชัดลึก อวอร์ด ครั้งที่ 11 สาขานักแสดงนำชายยอดเยี่ยม จากละครเรื่อง คุณสามี(กำมะลอ)ที่รัก- ได้รับการเสนอชื่อเข้าชิงรางวัลโทรทัศน์ทองคำ ครั้งที่ 29 สาขาดารานำชายดีเด่น จากละครเรื่อง รักนี้เจ้จัดให้- ได้รับการเสนอชื่อเข้าชิงรางวัลคมชัดลึก อวอร์ด ครั้งที่ 12 สาขานักแสดงนำชายยอดเยี่ยม จากละครเรื่อง รักนี้เจ้จัดให้- ได้รับรางวัลเอ็มไทยท็อปทอล์กอะเบาต์ 2015 สาขานักแสดงชายที่ถูกกล่าวถึงมากที่สุด- ได้รับการเสนอชื่อเข้าชิงรางวัลสยามดารา สตาร์ส อวอร์ดส์ 2015 สาขาจอมขโมยซีน จากละครเรื่อง รักนี้เจ้จัดให้

**อ้างอิง**

**แหล่งข้อมูลอื่น**
 ohm_atshar
หมวดหมู่:บุคคลจากจังหวัดขอนแก่น‎‎
หมวดหมู่:นักแสดงชายชาวไทย
หมวดหมู่:พุทธศาสนิกชนชาวไทย
หมวดหมู่:บุคคลที่ยังมีชีวิตอยู่
หมวดหมู่:นายแบบไทย
หมวดหมู่:นักกอล์ฟชาวไทย
หมวดหมู่:นักแสดงอิสระชาวไทย
แพรเซี่ยงไฮ้

แพรเซี่ยงไฮ้ (Moss-rose, Purslane หรือ Moss-rose) เป็นพืชดอกล้มลุกในวงศ์ผักเบี้ย ลำต้นและใบอวบน้ำ มีดอกหลายสี มีถิ่นกำเนิดในประเทศอาร์เจนตินา, ทางใต้ของประเทศบราซิล, และประเทศอุรุกวัย แพรเซี่ยงไฮ้ยังมีชื่อพื้นเมืองอื่นอีกดังนี้: ดอกผักเบี้ย (กทม.) แดงสวรรค์ (กทม.) และ ผักเบี้ยฝรั่ง (กทม.)

**อ้างอิง**

**แหล่งข้อมูลอื่น**
  แพรเซี่ยงไฮ้พันธุ์ มก. 2 
หมวดหมู่:วงศ์ผักเบี้ย
หมวดหมู่:ไม้ดอกไม้ประดับ
ทากาฮิซะ มาซูดะ

==ประวัติ**
 ชื่อภาษาอังกฤษ : Masuda Takahisa - ชื่อภาษาญี่ปุ่น : 増田貴久 - ชื่อเล่น : มัสสึ, มาสด้า,มัสสึดะ- วันเกิด : 4 กรกฎาคม ค.ศ.1986 - สถานที่เกิด : จังหวัดโตเกียว ประเทศญี่ปุ่น- ส่วนสูง : 170 เซนติเมตร- น้ำหนัก : 60 กิโลกรัม- กรุ๊ปเลือด : O- ยูนิต :「BBB」,「BBF」,「Jr.BOYS」,「Kis-My-Ft」,「NEWS」,「Tegomass」- สังกัด : Johnny's Entertainment - เข้าจูเนี่ยร์เมื่อ : 04 พฤศจิกายน ค.ศ.1998

**ผลงาน**

**Drama : ละคร**
 3 nen B gumi Kinpachi sensei 6 3年B組金八先生第6シリーズ TBS : 2001~2002- Musashi 武蔵 NHK : 2003 - Gekidan Engimono 劇団演技者 FujiTV : 2005.09.14~2005.10.26 - Gachi Baka ガチバカ! TBS : 2006.01.19~2006.03.23 - Dandori～Dance☆Drill～ ダンドリ。〜Dance☆Drill〜 FujiTV : 2006.07.11~2006.09.19 - Waraeru Koi wa Shitakunai 笑える恋はしたくない TBS : 2006.12.01,08,15 - Honto ni Atta Kowai Hanashi ほんとにあった怖い話 FujiTV : 2007.08.28- Rescue RESCUE〜特別高度救助隊TBS : 2009.01.24

**CM : โฆษณา**
 Pringles (プリングルズ)

**Radio : รายการวิทยุ**
"Takahisa Masuda no MASTER HITS"「増田貴久のMASTER HITS」 (วันพุธ , 23:00~23:30/Bay FM)

**งานเพลง**
 Single in NewS
# 2003.11.07 NewS Nippon (NEWSニッポン)
# 2004.05.12 Kibou ~Yell~ (希望～Yell～)
# 2004.08.11 Akaku Moyuru Taiyou (紅く燃ゆる太陽 )
# 2005.03.16 Cherish (チェリッシュ)
# 2005.07.13 TEPPEN 
# 2006.03.15 Sayaendou (サヤエンドウ)
# 2007.03.21 Hoshi wo Mezashite (星をめざして)
# 2007.11.07 weeek
# 2008.02.27 Taiyo no Namida (太陽のナミダ)
# 2008.05.08 SUMMER TIME
# 2008.10.01 Happy birthday
# 2009.04.29 Koi no ABO- Album in NewS
# 2005.04.27 Touch
# 2007.11.07 Pacific
# 2008.11.19 Color- Single Special Unit : Tegomass (Tegoshi Yuya & Masuda Takahisa)
# 2006.11.15 Tegomass Miso Soup(Sweden)
# 2006.12.20 テゴマス ミソスープ(Japan)
# 2007.05.16 Kiss~kaerimichi no love song
# 2008.06.18 Ai ai gasa
# 2009.07.08 Tanabata matsuri- Albums Special Unit : Tegomass (Tegoshi Yuya & Masuda Takahisa)
# 2009.07.15 Tegomass no uta- Solo
# 2006      Wataiko Akatsuki A HAPPY "NEWS" YEAR 2006
# 2007-2008 Pumpkin NEWS CONCERT TOUR pacific
# 2008-2009 Masuperman NEWS WINTER PARTY DIAMOND

**DVD**
 2004.04.07 NEWSニッポン0304- 2004.06.25 3 nen B gumi Kinpachi sensei 6- 2005.04.20 SUMMARY of Johnnys World - 2006.05.26 Gachi Baka (ガチバカ!)- 2006.12.22 * ～Dance☆Drill～ (ダンドリ。)
หมวดหมู่:จูเนียร์
หมวดหมู่:นักแสดงญี่ปุ่น
โครงกระดูกแกน

แผนภาพแสดงโครงกระดูกแกน
โครงกระดูกแกน (axial skeleton) เป็นชุดของกระดูกที่ประกอบด้วยกระดูกในร่างกายมนุษย์จำนวน 80 ชิ้นในศีรษะและลำตัวของมนุษย์ แบ่งออกเป็น 5 ส่วน ได้แก่ กะโหลกศีรษะมนุษย์ (human skull) , กระดูกหูในหูชั้นกลาง (ossicles) , กระดูกไฮออยด์ (hyoid bone) ในลำคอ, หน้าอก และกระดูกสันหลัง โครงกระดูกแกนและโครงกระดูกรยางค์รวมกันเป็นโครงกระดูกมนุษย์

**ภาพรวม**
หน้าที่หลักของโครงกระดูกแกนคือช่วยปกป้องอวัยวะสำคัญในร่างกาย เช่น กะโหลกศีรษะทำหน้าที่ปกป้องสมอง กระดูกสันหลังทำหน้าที่ปกป้องไขสันหลัง และกระดูกอกและกระดูกซี่โครงทำหน้าที่ปกป้องอวัยวะในช่องอก สัตว์มีกระดูกสันหลังทุกชนิดจะมีโครงกระดูกแกน บทความนี้ส่วนใหญ่จะเน้นที่โครงกระดูกแกนของมนุษย์ แต่อย่างไรก็ตามความเข้าใจในสายวิวัฒนาการของโครงกระดูกแกนในสัตว์แต่ละชนิดก็มีความสำคัญในการศึกษาชีววิทยา

**กะโหลกศีรษะ**
 กะโหลกศีรษะ (Skull) (22 ชิ้น) 
** กระดูกหุ้มสมอง (Cranial Bones) (8 ชิ้น)
*** กระดูกข้างขม่อม (Parietal) (2 ชิ้น)
*** กระดูกขมับ (Temporal) (2 ชิ้น)
*** กระดูกหน้าผาก (Frontal) (1 ชิ้น)
*** กระดูกท้ายทอย (Occipital) (1 ชิ้น)
*** กระดูกเอทมอยด์ (Ethmoid) (1 ชิ้น)
*** กระดูกสฟีนอยด์ (Sphenoid) (1 ชิ้น)
** กระดูกใบหน้า (Facial Bones) (14 ชิ้น)
*** กระดูกขากรรไกรบน (Maxilla) (2 ชิ้น)
*** กระดูกโหนกแก้ม (Zygomatic) (2 ชิ้น)
*** กระดูกขากรรไกรล่าง (Mandible) (1 ชิ้น)
*** กระดูกจมูก (Nasal) (2 ชิ้น)
*** กระดูกเพดานปาก (Palatine) (2 ชิ้น)
*** กระดูกก้นหอยของจมูกชิ้นล่าง (Inferior nasal concha) (2 ชิ้น)
*** กระดูกแอ่งถุงน้ำตา (Lacrimal) (2 ชิ้น)
*** กระดูกโวเมอร์ (Vomer) (1 ชิ้น)

**กระดูกหู**
 กระดูกหู (Ossicles) (6 ชิ้น) 
** กระดูกค้อน (Malleus) (2 ชิ้น)
** กระดูกทั่ง (Incus) (2 ชิ้น)
** กระดูกโกลน (Stapes) (2 ชิ้น)

**กระดูกไฮออยด์**
 กระดูกไฮออยด์ (Hyoid bone) (1 ชิ้น) 

**กระดูกสันหลัง**
 กระดูกสันหลัง (Vertebral Column) (26 ชิ้น) 
** กระดูกสันหลังส่วนคอ (Cervical vertebrae) (7 ชิ้น)
** กระดูกสันหลังส่วนอก (Thoracic vertebrae) (12 ชิ้น)
** กระดูกสันหลังส่วนเอว (Lumbar vertebrae) (5 ชิ้น)
** กระดูกสันหลังใต้กระเบนเหน็บ (Sacrum) (1 ชิ้น)
** กระดูกก้นกบ (Coccyx) (1 ชิ้น)

**อก**
 กระดูกทรวงอก (Thoracic cage) (25 ชิ้น)
** กระดูกอก (Sternum) (1 ชิ้น)
** กระดูกซี่โครง (Ribs) (24 ชิ้น)

**แหล่งข้อมูลอื่น**
  botany.uwc.ac.za date=2005-06-03 
หมวดหมู่:กายวิภาคศาสตร์ของมนุษย์
หมวดหมู่:ระบบโครงกระดูก
โครงกระดูกรยางค์

แผนภาพแสดงโครงกระดูกรยางค์
โครงกระดูกรยางค์ (appendicular skeleton) เป็นชุดของกระดูกที่ประกอบด้วยกระดูกในร่างกายมนุษย์จำนวน 126 ชิ้นซึ่งทำหน้าที่ในการเคลื่อนไหวและปกป้องอวัยวะในการย่อยอาหาร ขับถ่าย และสืบพันธุ์ คำว่า รยางค์ หมายความถึงโครงสร้างยื่นออกจากโครงสร้างหลักของร่างกายมนุษย์ เช่น รยางค์บน (upper extremities) และ รยางค์ล่าง (lower extremities)

**องค์ประกอบหลัก**
โครงกระดูกรยางค์ประกอบด้วยบริเวณหลักๆ 6 ส่วน ได้แก่- กระดูกโอบอก (Pectoral girdle)- แขน (Arm)- มือ (Hand)- กระดูกโอบเชิงกราน (Pelvic girdle)- ขา (Leg)- เท้า (Foot)
โครงกระดูกรยางค์และโครงกระดูกแกนรวมกันเป็นโครงกระดูกมนุษย์
หมวดหมู่:กายวิภาคศาสตร์ของมนุษย์
หมวดหมู่:ระบบโครงกระดูก
กระดูกไฮออยด์

กระดูกไฮออยด์ (hyoid bone or Lingual Bone) เป็นกระดูกที่อยู่ในคอ และเป็นกระดูกเพียงชิ้นเดียวในร่างกายมนุษย์ที่ไม่เกิดข้อต่อกับกระดูกชิ้นอื่น ๆ เลย กระดูกนี้ค้ำจุนโดยกล้ามเนื้อของคอและทำหน้าที่ช่วยค้ำจุนโคนลิ้น
กระดูกไฮออยด์มีรูปร่างคล้ายเกือกม้า และแขวนจากยอดของสไตลอยด์ โพรเซสของกระดูกขมับโดยเอ็นสไตโลไฮออยด์ (stylohyoid ligaments)

**ส่วนต่าง ๆ ของกระดูก**
กระดูกไฮออยด์ประกอบด้วยส่วนต่าง ๆ 5 ส่วน ได้แก่- ตัวกระดูกไฮออยด์ (body of hyoid bone)- กิ่งใหญ่ (greater cornu) 2 ข้าง- กิ่งเล็ก (lesser cornu) 2 ข้าง

**การสร้างกระดูก**
การสร้างกระดูกไฮออยด์เกิดจากศูนย์เริ่มสร้างกระดูก 6 ศูนย์ ได้แก่ ที่ตัวกระดูก 2 ศูนย์ และที่กิ่งของกระดูกกิ่งละ 2 ศูนย์ การสร้างเนื้อกระดูกเริ่มที่กิ่งใหญ่ราว ๆ ปลายระยะทารกในครรภ์ (fetus) และที่ตัวกระดูกหลังจากนั้นเล็กน้อย และที่กิ่งเล็กระหว่างขวบปีแรกถึงปีที่สองหลังจากคลอด

**จุดเกาะของกล้ามเนื้อ**
กล้ามเนื้อตามรายชื่อด้านล่างเป็นกล้ามเนื้อที่เกาะกับกระดูกไฮออยด์- ส่วนบน
** กล้ามเนื้อมิดเดิล เมนินเจียล คอนสตริกเตอร์ (Middle pharyngeal constrictor muscle)
** กล้ามเนื้อไฮโอกลอสซัส (Hyoglossus muscle)
** กล้ามเนื้อไดแกสตริก (Digastric muscle)
** กล้ามเนื้อสไตโลไฮออยด์ (Stylohyoid muscle)
** กล้ามเนื้อเจนิโอไฮออยด์ (Geniohyoid muscle)
** กล้ามเนื้อไมโลไฮออยด์ (Mylohyoid muscle)
** กล้ามเนื้อเจนิโอกลอสซัส (Genioglossus)- ส่วนล่าง
** กล้ามเนื้อไทโรไฮออยด์ (Thyrohyoid muscle)
** กล้ามเนื้อโอโมไฮออยด์ (Omohyoid muscle)
** กล้ามเนื้อสเตอร์โนไฮออยด์ (Sternohyoid muscle)

**หน้าที่**
แม้ว่าสัตว์เลี้ยงลูกด้วยน้ำนมหลายชนิดจะมีกระดูกไฮออยด์ แต่ในสิ่งมีชีวิตชนิด Homo sapiens มีลักษณะเฉพาะคือสามารถช่วยในการเปล่งเสียงได้หลายชนิดมากกว่าสัตว์ชนิดอื่น ๆ  กระดูกไฮออยด์ในมนุษย์สามารถช่วยในการเคลื่อนที่ของลิ้น คอหอย และกล่องเสียงโดยการรัดโครงสร้างเหล่านี้ด้านข้างเข้าหากันเพื่อช่วยในการสร้างเสียงที่แตกต่างกันได้หลากหลาย มีการค้นพบว่ากระดูกไฮออยด์ของมนุษย์ปัจจุบันและมนุษย์นีแอนเดอร์ธาลมีลักษณะเหมือนกัน จึงสันนิษฐานได้ว่ามนุษย์นีแอนเดอร์ธาลอาจมีความสามารถในการสร้างภาษาพูดได้บ้าง

**การหักของกระดูก**
เนื่องจากตำแหน่งของกระดูกไฮออยด์นั้นอยู่ในตำแหน่งที่มีแนวโน้มการแตกหักได้ยาก จึงมักไม่ค่อยพบการหักของกระดูกนี้ แต่ในการวินิจฉัยการเสียชีวิต การหักของกระดูกไฮออยด์เป็นเหตุสงสัยในการหายใจไม่ออกเหตุบีบรัดคอ (strangulation)

**นิรุกติศาสตร์**
ชื่อของกระดูกไฮออยด์ (hyoid) มาจากรากศัพท์ภาษากรีก hyoeides แปลว่า รูปร่างเหมือนอักษรอิปไซลอน (upsilon; υ)

**ภาพอื่น ๆ**

**ดูเพิ่ม**
 ลูกกระเดือก

**อ้างอิง**

**แหล่งข้อมูลอื่น**
 01 - "Anterior Triangle of the Neck: The Muscular Triangle"- 25420.000-1- lesson11 (larynxskel1)
หมวดหมู่:กระดูกรูปร่างไม่แน่นอน
หมวดหมู่:ศีรษะและคอ
หมวดหมู่:ระบบโครงกระดูก
ลีมูซีน

ลีมูซีนเบนซ์ S600 Pullman
ลีมูซีน (limousine) หรือ ลีโม (limo) เป็นรถหรูหราที่มีลักษณะตัวรถที่ยาว มักจะมีสีเป็นสีดำหรือสีขาว มักจะเช่าใช้ในในโอกาสพิเศษ เช่น งานแต่งงาน การท่องเที่ยว หรืองานสังสรรค์

**อ้างอิง**

**แหล่งข้อมูลอื่น**
หมวดหมู่:รถยนต์
รจนา เพชรกัณหา

รจนา เพชรกันหา หรือยุ้ย เป็นนางแบบชาวไทย ที่มีชื่อเสียงทั้งในและต่างประเทศระหว่างช่วง พ.ศ. 2537 - พ.ศ. 2545 เป็นนางแบบชาวไทยคนแรกของสังกัดสตอร์มแมเนจเมนต์ (อีกสองคนคือ ตะวันและเจสสิก้า จาก Asia's Next Top Model), เป็นนางแบบนิตยสารโว้ก ฉบับเอเชีย, เดินแบบแฟชั่นในฝรั่งเศส อิตาลี สหรัฐอเมริกา และอังกฤษ และติดอันดับ 1 ใน 12 ซูเปอร์โมเดลโลกในช่วงเวลาดังกล่าว

**ประวัติ**
รจนา มีชื่อเล่น "ยุ้ย" เป็นชาวจังหวัดอุบลราชธานี เป็นบุตรของนางจันทร์ดี ทองดี   มีส่วนสูง 174 เซนติเมตร จบการศึกษาเพียงชั้นประถมศึกษาปีที่ 6  แล้วเข้ากรุงเทพมหานครเพื่อมาศึกษาการศึกษานอกโรงเรียนและอาศัยกับพี่ชาย วันหนึ่งได้ไปทานอาหารที่โต้รุ่งแถววัดธาตุทอง  แล้วแมวมองไปสะดุดตาจึงให้หมายเลขโทรเธอ พร้อมชักชวนให้ถ่ายแบบ และได้เข้าประกวดซูเปอร์โมเดล ออฟ ไทยแลนด์  (Super Model of Thailand 1994) เมื่อ พ.ศ. 2537 ได้ตำแหน่งชนะเลิศ และได้เซ็นสัญญากับเอเจนซีนางแบบ เพื่อไปทำงานในต่างประเทศ เมื่ออายุ 18 ปี มีงานเดินแบบหลักๆ อยู่ที่ ปารีส มิลาน นิวยอร์ก และลอนดอน และถ่ายแบบโฆษณาสินค้าเป็นจำนวนมาก เช่น น้ำหอมชาเนล เคยเป็นตัวประกอบในภาพยนตร์ The Fifth Element (1997) (ไม่มีชื่อในเครดิต) จนสามารถทำรายได้สูงสุดปีละ 50 ล้านบาท
เธอมาจากครอบครัวที่พ่อแม่หย้าร้างกัน จึงหลงเชื่อคนง่าย ชีวิตการงานเริ่มตกต่ำหลังจากเพื่อนนางแบบชักจูงให้เริ่มใช้ยาเสพติดจึงติดโคเคนและสุราอย่างหนัก จนทำให้เสียการงาน จนถูกยกเลิกสัญญา และต้องเดินทางกลับประเทศไทยในปี พ.ศ. 2545 รวมใช้ชีวิตเป็นนางแบบในต่างประเทศ 8 ปี
หลังจากกลับประเทศไทย เธอไม่มีงานทำ  ประกอบกับติดสุราเรื้อรัง ต้องไปทำงานโรงงาน   ต่อมาได้มีงานถ่ายแบบ เดินแบบ และเป็นอาจารย์สอนเดินแบบโดยมาพักกับพี่ชาย และอดีตเพื่อนบ้านย่านประเวศ  
วันที่ 31 สิงหาคม พ.ศ. 2556 มีผู้พบเห็นเธอที่หน้าร้านอาหารแห่งหนึ่งที่เขตภาษีเจริญ เจ้าหน้าที่ตำรวจได้สอบถามแล้วพบว่า เธอมีอาการของโรคไบโพล่า มีอาการติดบุหรี่และติดยาดมตลอดเวลา ซึ่งก่อนหน้านี้ได้รักษาตัวอยู่โรงพยาบาลสมเด็จพระเจ้าพระยา เจ้าหน้าที่ตำรวจจึงได้นำส่งกลับโรงพยาบาลอีกครั้ง 
ต่อมาในเดือนเมษายนปี พ.ศ. 2557 อาการของเธอดีขึ้น จึงได้ออกจากโรงพยาบาล และพร้อมที่จะกลับคืนสู่วงการแฟชั่นและบันเทิงอีกครั้ง พร้อมกับได้ออกหนังสืออัตชีวประวัติของตนเองออกมาด้วย ชื่อหนังสือ 'Real Life Yui Rojjana เจาะชีวิตจริง ยุ้ย รจนา นางแบบระดับโลก'
โดยได้ยอมรับว่าเคยมีลูกสาว แต่ได้ถูกผู้เป็นสามีพรากเอาไปตั้งแต่แรกคลอด ลูกสาวน่าจะอายุประมาณ 12 ปี(พ.ศ. 2557)
หลังจากที่ชีวิตพลิกผันต่างๆนานามากมาย ปัจจุบันทำงานด้านโมเดลลิ่งโดยเปิดโมเดลลิ่งร่วมกับทีมงานในชื่อโค้ช โมเดลลิ่งเอเจนซี่ ทำหน้าที่เป็นครูสอนเดินแบบและเมนเทอร์ที่ปรึกษาให้คำแนะนำ ในงานเป็นครูสอนเดินแบบ ลูกศิษย์เอกของยุ้ย ตัวอย่างเช่นมีมี่ เทา(Mimi Tao) นางแบบคนแรกของเมืองไทย(สาวประเภทสอง) ที่มีรูปลงในนิตยสาร British Vogue ประเทศอังกฤษ ฉบับเดือนกรกฎาคม 2559 และได้ร่วมงานกับแบรนด์HezzuHezzuzuu ประเทศฟินแลนด์ มิ้นท์ ผู้เข้าประกวดรายการ เดอะเฟซไทยแลนด์ ซีซั่น 3 ทีมลูกเกด เมทินี ส่วนลูกศิษย์คนอื่นๆของยุ้ยก็มีงานเดินแบบ ถ่ายแบบและประกวดตามเวทีต่างๆอย่างต่อเนื่อง นอกเหนือจากนั้นยุ้ยยังคงมีงาน รับงานทั้งในเมืองไทยและต่างประเทศอยู่ ด้านชีวิตส่วนตัว เวลาว่างชอบบวชชีพราหมณ์และปฏิบัติธรรมเพื่อเป็นการรักษาศีลพักผ่อนรักษาจิตใจให้สงบ

**อ้างอิง**

**แหล่งข้อมูลอื่น**
 เฟซบุค รจนา เพชรกันหา - เฟซบุค COACH Modeling Agency โค้ช โมเดลลิ่ง เอเจนซี่ - ยุ้ย รจนา เพชรกันหา กับชะตาชีวิตที่อับแสง
หมวดหมู่:นางแบบไทย
หมวดหมู่:บุคคลจากจังหวัดอุบลราชธานี‎
หมวดหมู่:พุทธศาสนิกชนชาวไทย
อาแจ็กซ์

รูปวาดบนภาชนะโบราณ อาแจ็กซ์อุ้มร่างของอคิลลีส
อาแจ็กซ์ (Ajax) หรือ ไอแอ็ส (Aias) วีรบุรุษในสงครามกรุงทรอย เป็นบุคคลมีรูปร่างใหญ่โต มีพละกำลังที่แข็งแรงมาก เป็นทั้งญาติและเพื่อนร่วมรบเคียงบ่าเคียงไหล่กับอคิลลีส ภาพวาดในสมัยโบราณที่ปรากฏมักเป็นรูปอาแจ็กซ์นั่งเล่นหมากรุกกับอคิลลีสในช่วงพักรบ อาแจ็กซ์เป็นหนึ่งในบรรดาผู้สมัครเป็นเจ้าบ่าวของนางเฮเลน และได้กระทำสาบานปกป้องนางเฮเลนกับผู้ใดก็ตามที่ได้เป็นสามี ดังนั้นเมื่อนางเฮเลนถูกลักพาตัวไป และท้าวเมนนิเลอัสร้องขอความช่วยเหลือ เขาจึงได้เข้าร่วมสงครามเมืองทรอยด้วย ในช่วงท้ายของสงคราม ภายหลังจากที่อคิลลีสถูกปารีสยิงธนูถูกข้อเท้าถึงแก่ความตาย อาแจ็กซ์เป็นผู้ที่อุ้มร่างของอคิลลีสฝ่าทหารของกรุงทรอยออกมา 
นอกจากนี้แล้ว อาแจ็กซ์ยังเป็นชื่อของอีกบุคคลหนึ่งที่ปรากฏบทบาทในสงครามกรุงทรอยด้วยเช่นกัน โดยอาแจ็กซ์ผู้นี้มักถูกเรียกว่า Ajax the Lesser (อาแจ็กซ์ผู้น้อย) ขณะที่อาแจ็กซ์ผู้มีร่างกายใหญ่โตจะถูกเรียกว่า Ajax the Great (อาแจ็กซ์ผู้ยิ่งใหญ่) โดยอาแจ็กซ์ผู้น้อยนี้เป็นบุตรของกษัตริย์โอลิอุส เป็นหนึ่งในผู้ที่หลงรูปโฉมของเฮเลน จึงได้นำกองทัพเรือจำนวนมากเข้าสู่สงครามกรุงทรอย อาแจ็กซ์ผู้น้อยเสียชีวิตจากการหนีจากการจมน้ำโดยโปเซดอนได้ และไต่ขึ้นไปนั่งบนหิน โปเซดอนจึงใช้สายฟ้าฟาดไปบนหินที่อาแจ็กซ์ผู้น้อยนั่งอยู่ให้แตกละเอียด จนอาแจ็กซ์ผู้น้อยจมน้ำตายอีกครั้ง
ปัจจุบัน ชื่อของอาแจ็กซ์ผู้ยิ่งใหญ่ได้ถูกตั้งเป็นชื่อของสโมสรฟุตบอลระดับชั้นแนวหน้าแห่งหนึ่งของเนเธอร์แลนด์ คือ อาแจ็กซ์ อัมสเตอร์ดัม
หมวดหมู่:การฆ่าตัวตาย
หมวดหมู่:อีเลียด
หมวดหมู่:บุคคลในตำนานเทพปกรณัมกรีก
หมวดหมู่:มหาราช
ยาคุมกำเนิดชนิดฉีด

ยาฉีดคุมกำเนิด (Injectable Contraceptives)   เป็นวิธีคุมกำเนิดชั่วคราวที่มีประสิทธิภาพในการป้องกันการตั้งครรภ์สูง ที่ได้รับความนิยมจากสตรีเพิ่มมากขึ้น เนื่องจากสะดวกในการใช้ เป็นอีกทางเลือกสำหรับผู้ที่ไม่ชอบกินยา หรือมักลืมกิน 

**กลไกในการป้องกันการตั้งครรภ์**
ทำให้เมือกที่บริเวณปากมดลูกเหนียวข้นขึ้น มีผลทำให้อสุจิผ่านเข้ามาผสมกับไข่ได้ยากขึ้น ทำให้เยื่อบุมดลูกบางลง ไม่เหมาะต่อการฝังตัวของไข่ Progesterone ในขนาดสูงๆ ทำให้ผนังมดลูก และกล้ามเนื้อมดลูกฝ่อไม่เจริญ 

**อาการไม่พึงประสงค์**
อาจทำให้เกิดฝ้าขึ้นที่หน้า  น้ำหนักตัวเพิ่ม  ปวดศีรษะ เป็นต้น ทำให้ภาวะประจำเดือนผิดปกติ คือมีประจำเดือนกระปริดกระปรอย,ประจำเดือนมาไม่แน่นอน, สตรีบางคนประจำเดือนอาจไม่มาเลยในระหว่างที่ฉีดยาคุมกำเนิด  หลังจากหยุดฉีดยาคุมกำเนิดแล้ว โอกาสมีบุตรอีกจะช้า บางคนอาจเป็นปี หรือหลายปีก็ได้ ดังนั้นสตรีที่จะฉีดยาคุมกำเนิดควรเคยมีบุตรมาแล้ว หรือไม่ต้องการมีบุตรอีก

**ข้อห้ามใช้สำหรับยาฉีดคุมกำเนิด**
 เลือดออกผิดปกติจากเยื้อมดลูกไม่ทราบสาเหตุ- สตรีที่ยังไม่เคยมีบุตร- โรคมะเร็งอวัยวะสืบพันธุ์  - โรคเบาหวาน- มีประวัติโรค Tromboembolism- โรคตับ- สงสัยหรือมีการตั้งครรภ์

**ตัวอย่างยาฉีดคุมกำเนิด**
ยาฉีดคุมกำเนิดที่มี Progestogen อย่างเดียว เช่น Medroxyprogesterone acetate (DMPA) (Depo-Provera®, Depo-progesta®) ฉีดเข้ากล้ามเนื้อในขนาด 150 mg สามารถคุมกำเนิดได้ 3 เดือน  Norethisterone enanthate  (NET – EN) (Noristerat®) ฉีดเข้ากล้ามเนื้อในขนาด 200 mg สามารถคุมกำเนิดได้ 3 เดือน

**อ้างอิง**
ฉีด
อ่าวกาลิฟอร์เนีย

อ่าวกาลิฟอร์เนีย (golfo de California), ทะเลกอร์เตส (mar de Cortés) หรือ ทะเลเบร์เมโฆ (mar Bermejo) ตั้งอยู่ทางตะวันตกของประเทศเม็กซิโก ระหว่างคาบสมุทรบาฆากาลิฟอร์เนียกับพื้นที่แผ่นดินใหญ่ของประเทศ พื้นที่อ่าวเกิดจากการที่แนวเปลือกโลกเคลื่อนตัวสวนทางกันยาวขึ้นไปทางเหนือถึงสหรัฐ ซึ่งกลายเป็นแนวรอยเลื่อนแซนแอนเดรอัส

**อ้างอิง**

**อ่านเพิ่ม**
 pages=354 pages Studies by researchers, on both sides of the border, on the threats to the diversity of species in the gulf's waters.- isbn=978-1-946358-14-1 An anthology of writings that describe Baja California, and the Gulf of California, from sources dated from the mid-sixteenth century to present.

**แหล่งข้อมูลอื่น**
  CEDO Intercultural-  Desert Museum-  Friends of Wild Baja conserves and protects the critical habitats and biodiversity of The Gulf of California
กาลิฟอร์เนีย
กาลิฟอร์เนีย
ลิตเติลบัสเตอส์!

ลิตเติลบัสเตอส์! (Ritoru Basutāzu!) เป็นเกมคอมพิวเตอร์แนววิชวลโนเวล เกมที่ 6 ที่พัฒนาโดยคีย์ วางจำหน่ายเมื่อ 27 กรกฎาคม พ.ศ. 2550 โดยกำหนดให้มีเรตเป็น ทั่วไป สำหรับเวอร์ชันเอโระเกะ จะใช้ชื่อว่า Little Busters! Ecstasy วางจำหน่ายเมื่อ 25 กรกฎาคม พ.ศ. 2551 สำหรับวินโดว์ส, แตกต่างกับเกม  Kanon และ Air ที่จะวางจำหน่ายเวอร์ชันเอโระเกะก่อน ต่อมาก็ได้มีการพอร์ต ไปยังเครื่องเล่นต่างๆ ได้แก่ PlayStation 2, PlayStation Portable, PlayStation Vita, และ PlayStation 3 เนื้อเรื่องของเกมเกี่ยวกับ ชีวิตของ นาโอเอะ ริกิ นักเรียนมัธยมปลาย ซึ่งเป็นสมาชิกของกลุ่มเพื่อนสมัยเด็กชื่อ Little Busters ซึ่งริกิได้พาผู้หญิงหลายคน เข้ากลุ่มเพื่อจะได้เพียงพอต่อการเล่นเบสบอล
หมวดหมู่:อนิเมะที่ออกฉายในปี พ.ศ. 2556
หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชันแบบพกพา
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:มังงะของสำนักพิมพ์อิจิจินชะ
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
รีไรต์

รีไรต์ (Riraito) เป็นเกมคอมพิวเตอร์แนววิชวลโนเวลที่สร้างโดยคีย์ ใช้เล่นในคอมพิวเตอร์ส่วนบุคคล ปัจจุบันได้รับการดัดแปลงเป็นภาพยนตร์การ์ตูนแล้ว

**แหล่งข้อมูลอื่น**
  เว็บไซต์ทางการ date=2008-04-09  - Rewrite (visual novel)
หมวดหมู่:เกมสำหรับวินโดวส์
หมวดหมู่:มังงะ
หมวดหมู่:อะนิเพล็กซ์
หมวดหมู่:มังงะของสำนักพิมพ์อิจิจินชะ
นโยบายพลังงานแห่งสหรัฐอเมริกา

นโยบายพลังงานแห่งสหรัฐอเมริกา จัดตั้งโดยองค์กรทั้งระดับท้องถิ่น ระดับรัฐ และระดับชาติของสหรัฐอเมริกา ให้ความในเรื่องของการผลิตพลังงาน การถ่ายโอนพลังงานและการบริโภค นโยบายพลังงานนี้อาจหายรวมถึง กฎหมายพลังงาน ความร่วมมือทางพลังงานระหว่างประเทศ ธุรการ การส่งเสริมการลงทุน การให้คำแนะนำด้านการอนุรักษ์พลังงาน การชำระภาษี และนโยบายสาธารณะอื่นๆ บางนโยบายก็เป็นแผนการของรัฐบาลมานานหลายปีแล้ว เช่น การควบคุมราคาให้น้ำมันเบนซินไม่ให้เกิน 1.00 ดอลลาร์สหรัฐต่อ 1 แกลลอน (ตั้งแต่สมัยประธานาธิบดีนิกสัน) และสหรัฐอเมริกาจะไม่นำเข้าน้ำมันในปริมาณสูงเท่ากับที่นำเข้าปี 1977 อีก (สมัยประธานาธิบดีชาร์เตอร์)  แต่ก็ยังไม่ได้มีการวางแผนนโยบายระยะยาวเนื่องจากเกรงว่าอาจจะล้มเหลวได้ บทบัญญัตินโยบายทางด้านพลังงานที่ผ่านที่ประชุมสภาผู้แทนราษฎรและวุฒิสภามีเพียง 3 บทเท่านั้น คือ บทบัญญัติของปี 1992, 2005 และ 2007 เนื่องจากสหรัฐอเมริกาไม่ยอมลงนามในอนุสัญญาเกียวโตว่าด้วยการปล่อยแก๊สคาร์บอนไดออกไซด์ อันเป็นสาเหตุที่ทำให้เกิดปรากฏการณ์โลกร้อนนั้น ทำให้มีความต้องการบังคับให้ผู้ปล่อยแก๊สคาร์บอนไดออกไซด์นี้ต้องเสียภาษี ดังนั้น ผู้สมัครชิงตำแหน่งประธานาธิบปีสหรัฐอเมริกาหลายคนจึงได้เน้นนโยบายด้านนี้ โดยบางคนเห็นด้วยกับการเก็บภาษีการปล่อยแก๊สคาร์บอนได้ออกไซด์ และหันมาเน้นการพัฒนาพลังงานสะอาดมากยิ่งขึ้น

**อ้างอิง**
หมวดหมู่:พลังงานในสหรัฐอเมริกา
หมวดหมู่:นโยบายพลังงานแบ่งตามประเทศ
โฮโนลูลู

โฮโนลูลู (Honolulu) เป็นเมืองหลวงรัฐและเมืองที่มีประชากรหนาแน่นที่สุดของรัฐฮาวาย สหรัฐอเมริกา แม้ว่า โฮโนลูลู จะหมายถึงเมืองที่ทอดตัวยาวไปตามชายฝั่งด้านทิศใต้ของเกาะ แต่โดยทั่วไปแล้วชื่อนี้มักเป็นที่เข้าใจกันว่าหมายถึงเกาะโอวาฮูทั้งเกาะ โฮโนลูลูมีความหมายในภาษาฮาวายว่า "อ่าวแห่งความสงบ" หรือ "สถานที่แห่งความสงบ" โดย "สงบ" ในที่นี้หมายถึง ความสงบจากเรื่องร้าย ๆ ต่าง ๆ ในชีวิตของผู้คนชาวเมือง
เมืองโฮโนลูลูทอดยาวไปตามชายฝั่งด้านทิศใต้ของเกาะโอวาฮู การสำมะโนประชากรปี ค.ศ. 2000 พบว่าเมืองนี้มีประชากรอาศัยอยู่ 371,657 คน

**ประวัติ**

**ภูมิศาสตร์**

**ภูมิอากาศ**

**การเมืองการปกครอง**
โฮโนลูลูเป็นสถานที่เดียวที่เป็นเมืองในหมู่เกาะฮาวาย มีรัฐบาลท้องถิ่นปกครองตนเองเทียบเทียมกับระดับประเทศ เกาะโอวาฮูมีพื้นที่ประมาณ 1,600 ตารางกิโลเมตรอยู่ภายใต้การบริหารของ "เมืองและประเทศโฮโนลูลู"

**เศรษฐกิจ**

**วัฒนธรรม**

**อ้างอิง**

**แหล่งข้อมูลอื่น**
 Honolulu-  City & County of Honolulu official site-  Hawaii Visitors and Convention Bureau-  Listings of jazz performing arts in Honolulu date=2009-08-05 -  Honolulu informational travel guide date=2021-01-21 
หมวดหมู่:เมืองหลวงของรัฐในสหรัฐ
หมวดหมู่:เมืองในรัฐฮาวาย
หมวดหมู่:เมืองหลวงของรัฐสิ้นสภาพ
ชวกิจ บุย

ชวกิจ บุย หรือ โรเบิร์ต ทาดาชิ บุย (Robert Tadashi Chawakij Boughey) บ๊อบบี้ เป็นนักแข่งรถฟอร์มูลาทีมชาติไทย ซึ่งสร้างชื่อด้วยรถแข่งสีเหลืองติดสติ๊กเกอร์ธงไตรรงค์และคำขวัญ “Racing For Thailand”    

**ประวัติ**
โรเบิร์ต ทาดาชิ บุย เกิดในประเทศไทย โดยมีคุณพ่อเป็นชาวอเมริกันชื่อ "โรเบิร์ต จอร์จ" ส่วนคุณแม่เป็นชาวญี่ปุ่นชื่อว่า "ฟูมิโกะ บุย" ที่ย้ายเข้ามาดำเนินกิจการด้านสถาปนิกในประเทศไทยเพื่อดูแลการสร้างสนามกีฬาอินดอร์สเตเดี้ยมหัวหมาก  เข้าเรียนที่โรงเรียนจิตรลดาตั้งแต่ชั้นประถมปีที่ 1 - ชั้นมัธยมปีที่ 2 จากนั้นก็ย้ายไปเรียนต่อในโรงเรียนนานาชาติจนจบมัธยม ก่อนจะไปเรียนต่อปริญญาตรีที่มหาวิทยาลัยเปปเปอร์ไดน์ มาลิบู แคลิฟอร์เนีย สหรัฐอเมริกา สาขาธุรกิจระหว่างประเทศ  
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงพระกรุณาโปรดเกล้าฯ พระราชทานชื่อไทยว่า “ชวกิจ บุย” อันมีความหมายว่า “กิจการที่รวดเร็ว”

**การแข่งรถ**
ชวกิจ บุย เข้าร่วมการทดสอบเพื่อหานักแข่งหน้าใหม่ของค่ายบีเอ็มดับเบิลยู และได้เป็น 1 ใน 25 นักแข่งที่ได้ทุนจากบีเอ็มดับเบิลยู สปอร์ต และ 1 ใน 5 คนของนักแข่งบีเอ็มดับเบิลยูเอเชียนสกอร์ลาร์ชิพ  
และ คว้ารางวัลดาวรุ่งแห่งปี 2004 ในรายการฟอร์มูลา บีเอ็มดับเบิลยู สกอร์ลาร์ชิพ ต่อมาก็ร่วมทีมมาริทัลเรสซิ่ง คว้าชัยชนะ จากฟอร์มูลาซัพพอร์ต คว้าที่ 2 ในรายการ ฟอร์มูลาบีเอ็มดับเบิลยู เวิลด์ ไฟนอล 2006 และเขาคว้าแชมป์ได้ ที่ 1 ในรุ่นนักแข่งเอเชียในรายการ ฟอร์มูลา เรโนลต์ (Asian Formula Renault Challenge) ที่ปักกิ่ง

**สถิติการแข่งขัน**
มีสถิติดังต่อไปนี้

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2008-09-05 
หมวดหมู่:ชาวไทยเชื้อสายอเมริกัน
หมวดหมู่:ชาวไทยเชื้อสายญี่ปุ่น
หมวดหมู่:นักแข่งรถชาวไทย
หมวดหมู่:บุคคลจากโรงเรียนจิตรลดา
หมวดหมู่:นักกีฬาจากกรุงเทพมหานคร
หมวดหมู่:สโมสรฟุตบอลอาร์เซนอล

อาร์เซนอล
หมวดหมู่:สโมสรในพรีเมียร์ลีก
หมวดหมู่:สโมสรฟุตบอลในลอนดอน
หมวดหมู่:ผู้ชนะเลิศในเอฟเอคัพ
หมวดหมู่:ผู้ชนะเลิศในอีเอฟแอลคัพ
หมวดหมู่:สโมสรที่ชนะเลิศยูฟ่าคัพวินเนอร์สคัพ
แม่แบบ:เหตุการณ์ปัจจุบัน/2551 พฤษภาคม 13

* ยอดผู้เสียชีวิตจากเหตุการณ์แผ่นดินไหวที่มณฑลเสฉวน ประเทศจีน พุ่งขึ้นเป็นกว่า 12,000 คน  (ซินหัว)- พายุทอร์เนโดในสหรัฐอเมริกาผ่านรัฐมิสซูรี โอคลาโฮมา และจอร์เจีย มีผู้เสียชีวิต 22 คน  (บีบีซี)- เกิดระเบิดก่อการร้าย 7 ครั้ง ในเขตชุมชนเมืองชัยปุระ รัฐราชสถาน เมืองท่องเที่ยวทางตอนเหนือของอินเดีย มีผู้เสียชีวิตมากกว่า 60 คน  (BBC)
}
ธงชาติวานูวาตู

ธงชาติวานูวาตู เป็นธงสี่เหลี่ยมผืนผ้า กว้าง 19 ส่วน ยาว 36 ส่วน ภายในแบ่งเป็นสามส่วนด้วยแนวเส้นแบ่งรูปตัว "Y" สีเหลืองขอบดำตามแนวนอน ครึ่งบนของธงเป็นพื้นสีแดง ครึ่งล่างเป็นพื้นสีเขียว ที่พื้นช่องสามเหลี่ยมด้านคันธงเป็นพื้นสีดำ มีรูปใบเฟิร์นนาเมลี (namele) สองใบไขว้กันในวงเขี้ยวหมูป่า ธงนี้ประกาศใช้เมื่อวันที่ 13 กุมภาพันธ์ พ.ศ. 2523 โดยเป็นแบบธงที่ออกแบบโดยศิลปินในประเทศและได้รับเลือกจากรัฐสภาในขั้นสุดท้าย
ที่มาของสีในธงชาติทั้ง 4 สี คือ สีแดง สีเขียว สีดำ และ สีเหลือง มาจากสีของพรรควานูอากูปาตี (Vanua'aku Pati- พรรคแผ่นดินของเรา) ซึ่งเป็นพรรคการเมืองที่นำพาประเทศวานูวาตูให้ได้รับเอกราชในปี พ.ศ. 2523 ส่วนความหมายของสีธงแต่ละสีนั้น สีเขียวหมายถึงความมั่งคั่งของแผ่นดิน สีแดงหมายถึงเลือดของมนุษย์และหมูป่า และสีดำเป็นเครื่องหมายของชนชาตินิวานูวาตู (เป็นคำเรียกชาวโพลีเนเชียนที่อยู่ในประเทศวานูวาตู) ส่วนแถบคล้ายอักษร "Y" สีเหลืองขอบดำนั้น นายกรัฐมนตรีแห่งวานูวาตูได้ขอให้เพิ่มเข้าไปในธงชาติ เพื่อเน้นให้พื้นสีดำเด่นขึ้น เฉพาะตัวแถบสีเหลืองนั้น หมายถึงคำสอนของพระผู้เป็นเจ้าที่สอดแทรกอยู่ในวิถีชีวิตของชาวเกาะในมหาสมุทรแปซิฟิก ทั้งนี้ ประเทศวานูวาตูมีประชากรเกือบร้อยละ 90 นับถือศาสนาคริสต์
รูปเขี้ยวหมูป่าสีเหลืองในพื้นสีดำเป็นเครื่องรางอย่างหนึ่งของชาวเกาะ หมายถึงความเจริญรุ่งเรือง ภายในวงเขี้ยวนั้นคือใบเฟิร์นนาเมลี ซึ่งเป็นพืชในท้องถิ่น 2 ใบไขว้กัน หมายถึงสันติภาพ ใบเฟิร์นเหล่านี้มีใบย่อยรวมกัน 39 ใบ หมายถึง จำนวนสมาชิกรัฐสภาของวานูวาตู ซึ่งมีทั้งหมาย 39 ที่นั่ง

**แหล่งข้อมูลอื่น**
 title=ธงชาติวานูวาตู
วานูวาตู
วานูวาตู
หมวดหมู่:ธงในประเทศวานูวาตู
หมู่เกาะญี่ปุ่น

หมู่เกาะญี่ปุ่น (นิฮงเร็ตโต; Japanese Archipelago) ตั้งอยู่ตะวันออกสุดของแผ่นเปลือกโลกยูเรเชีย ถัดจากคาบสมุทรเกาหลี และตะวันตกของมหาสมุทรแปซิฟิก เกิดจากการชนกันระหว่างแผ่นเปลือกโลก 4 แผ่น ได้แก่ แผ่นเปลือกโลกแปซิฟิก ยูเรเชีย ฟิลิปปินส์ และอเมริกาเหนือ เมื่อกว่า 25 ล้านปีก่อน เป็นที่ตั้งของประเทศญี่ปุ่นในปัจจุบัน  ด้วยจำนวนเกาะกว่า 7,000 เกาะ โดยมีเกาะหลัก ๆ ได้แก่ เกาะฮกไกโด เกาะฮนชู เกาะชิโกะกุ และเกาะคีวชู
ซึ่งสภาพอากาศของเกาะญี่ปุ่นในตอนบน จะมีสภาพอากาศแบบป่าสนกึ่งขั้วโลก มีหิมะตกหนาทับถมกันหลายนิ้วในช่วงฤดูหนาว แต่ทว่าในตอนใต้ เช่น เกาะอิริโอะโมะเตะ มีสภาพอากาศที่อบอุ่นกว่าคล้ายป่าฝนเขตร้อน มีป่าโกงกาง ขณะที่ตอนกลางของเกาะฮนชูก็มีป่าแบบป่าดิบ อันเป็นผืนป่าดิบแห่งเดียวของโลกที่ตั้งอยู่ ณ เส้นรุ้งที่มีศูนย์กลางอยู่ที่ 36 องศาเหนือ ในขณะที่พื้นที่ ๆ อื่น ๆ ของโลกที่ตั้งอยู่ ณ เส้นรุ้งพิกัดเดียวกันกลับไม่มี ทั้งนี้เป็นผลมาจากสภาพอากาศที่เกิดจากกระแสน้ำอุ่น 2 กระแสหลักรอบเกาะญี่ปุ่น คือ กระแสน้ำอุ่นกุโรชิโว และกระแสน้ำโอยาชิโว

**อ้างอิง**

ญี่ปุ่น
ญี่ปุ่น
ม
หมวดหมู่:หมู่เกาะภูเขาไฟรูปโค้ง
อีวา กรีน

เอวา กาแอล เกรน (Eva Gaëlle Green; ˈgʁeːn; เกิดวันที่ 5 กรกฎาคม ค.ศ. 1980) เป็นนักแสดงและนางแบบชาวฝรั่งเศส เธอได้เริ่มแสดงละครเวทีก่อนที่จะทำการเปิดตัวในฐานะนักแสดงภาพยนตร์ชุด The Dreamers (ค.ศ. 2003) ซึ่งเน้นการทะเลาะวิวาทมากกว่าหลายฉากเปลือยของเธอ เธอประสบความสำเร็จมีชื่อเสียงมากขึ้นเมื่อเธอได้ร่วมบทในภาพยนตร์ชุด มหาศึกกู้แผ่นดิน (ค.ศ. 2005) และภาพยนตร์เจมส์ บอนด์ ชุด พยัคฆ์ร้ายเดิมพันระห่ำโลก ที่ทำให้ได้เธอรับรางวัลรางวัลบาฟต้าในเวลาต่อมา
ตั้งแต่ ค.ศ. 2006 กรีนได้แสดงในภาพยนตร์อิสระหลายเรื่อง รวมถึง Womb

**ชีวิตช่วงต้น**
อีวา กรีน เกิดที่กรุงปารีส เธอเป็นลูกสาวของนักแสดงหญิงชาวฝรั่งเศสที่ชื่อ มาเลน โจแบ กับทันตแพทย์ชาวสวีเดนชื่อ วอลเตอร์ เกรน แม่ของเธอเป็นชาวฝรั่งเศสที่เกิดในแอลจีเรีย โดยแม่ของเธอมีเชื้อสายยิว กรีนเติบโตโดยไม่นับถือศาสนา เธอกล่าวว่า "ฉันรู้สึกเสมือนเป็นพลเมืองของโลก ชีวิตและละครนี้ไม่มีขอบเขตขวางกั้น" กรีนเป็นพี่ที่เกิดในช่วงสองนาทีก่อนหน้าน้องสาวฝาแฝดที่มีชื่อว่า จอย เธอเติบโตในเขต 17 ของกรุงปารีส ที่เธอได้เข้าเรียนในอเมริกันสคูลออฟปารีส กรีนได้อธิบายว่าครอบครัวของเธออยู่ในชนชั้น "กระฎุมพี" และได้กล่าวว่าน้องสาวของเธอต่างจากเธออย่างมาก กรีนมีผมสีบลอนด์เข้มแบบธรรมชาติ เธอได้ย้อมผมของเธอเป็นสีดำตั้งแต่อายุ 15 ปี นักแสดงหญิงชาวฝรั่งเศส-สวีเดนชื่อ มาริกา เกรน คือป้าของเธอ ส่วนดาราชื่อดังยุค 1980 ชื่อ เอซา ลังกินี เป็นลูกพี่ลูกน้องของเธอ

**ในสายอาชีพ**
ใน ค.ศ. 2005 กรีนได้แสดงภาพยนตร์เรื่อง มหาศึกกู้แผ่นดิน กำกับโดย ริดลีย์ สก็อตต์ คู่กับ ออร์แลนโด บลูม และได้รับคัดเลือกเป็นผู้หญิงของบอนด์ 007 ตอน พยัคฆ์ร้ายเดิมพันระห่ำโลก (ค.ศ. 2006) คู่กับ แดเนียล เคร็ก ซึ่งเธอรับบทเป็น เวสเปอร์ ลินด์ และเป็นผู้หักเหชีวิตของเจมส์ บอนด์ ภาพยนตร์เรื่องนี้ เธอได้รับรางวัลบาฟต้า ในสาขานักแสดงหน้าใหม่
ค.ศ. 2007 เธอได้แสดงภาพยนตร์เรื่อง อภินิหารเข็มทิศทองคำ โดยมี นิโคล คิดแมน แสดงนำในเรื่องอีกด้วย
ในเดือนกุมภาพันธ์ ค.ศ. 2011 กรีนรับบทเป็น แองเจลีค บูคาร์ด ในภาพยนตร์ดัดแปลงของ ทิม เบอร์ตัน เรื่อง ดาร์ค ชาโดว์ส แวมไพร์มึนยุค (ค.ศ. 2012)

**การเดินแบบ**
นอกเหนือจากอาชีพการแสดงของเธอ กรีนได้ทำหน้าที่เป็นนางแบบให้แก่ไบรล์, เอ็มโพริโอ อาร์มานี, แลนโคม, ไฮเนเก้น และน้ำหอม "มิดไนท์พอยซัน" ของคริสเตียน ดิออร์ ในสื่อที่กำกับโดย หว่อง คาไว

**ชีวิตส่วนตัว**
กรีนพิจารณาว่าตนเองเป็นพวกเนิร์ด เธอเป็นคนที่ไม่เชื่อในพระเจ้า และให้การสนับสนุนต่อองค์การยูนิเซฟ

**อ้างอิง**

**แหล่งข้อมูลอื่น**
 Eva Green-  Eva Green at Allmovie-  Eva Green – biography, filmography date=2012-04-18 
หมวดหมู่:นักแสดงฝรั่งเศส
หมวดหมู่:นางแบบฝรั่งเศส
หมวดหมู่:นักแสดงภาพยนตร์ชาวฝรั่งเศส
หมวดหมู่:นักแสดงจากปารีส
หมวดหมู่:บุคคลฝาแฝดจากประเทศฝรั่งเศส
หมวดหมู่:ชาวฝรั่งเศสเชื้อสายยิว
หมวดหมู่:ร่องลึกก้นสมุทร

หมวดหมู่:ธรณีสัณฐานชายฝั่งและมหาสมุทร
หมวดหมู่:แผ่นเปลือกโลก
หมวดหมู่:สมุทรศาสตร์กายภาพ
ร่องลึกบาดาลญี่ปุ่น

แผนที่แสดงตำแหน่งร่องลึกบาดาลญี่ปุ่น
ร่องลึกบาดาลญี่ปุ่น (日本海溝, นิฮงไคโก; Japan Trench) คือร่องลึกก้นสมุทรที่อยู่ในแนววงแหวนไฟทางตะวันออกเฉียงเหนือของประเทศญี่ปุ่น ร่องลึกนี้ทอดตัวตั้งแต่หมู่เกาะคูริลยาวลงมาถึงหมู่เกาะอิซุ จุดที่ลึกที่สุดลึกถึง 8,046 เมตร ร่องลึกบาดาลญี่ปุ่นเป็นร่องลึกที่อยู่ระหว่างกลางร่องลึกก้นสมุทรคูริล–คัมชัตคาที่อยู่ทางเหนือ กับร่องลึกก้นสมุทรอิซุ–โองาซาวาระที่อยู่ทางใต้ แนวร่องลึกมีความยาวประมาณ 800 กม. ร่องลึกบาดาลญี่ปุ่นเกิดจากการที่แผ่นแปซิฟิกมุดตัวลงไปใต้แผ่นโอค็อตสค์ (แผ่นธรณีแปรสัณฐานขนาดเล็กที่แต่เดิมถูกพิจารณาว่าส่วนหนึ่งของแผ่นอเมริกาเหนือ) กระบวนการมุดตัวของเปลือกโลกทำให้เกิดร่องลึกขึ้น กิจกรรมการแปรสัณฐานแผ่นธรณีภาคที่มีอยู่อย่างต่อเนื่องในเขตมุดตัวบริเวณร่องลึกนี้เป็นสาเหตุหลักของแผ่นดินไหวและสึนามิในภาคเหนือของประเทศญี่ปุ่น เช่น แผ่นดินไหวและคลื่นสึนามิในโทโฮกุเมื่อปี 2554 อัตราการมุดตัวของร่องลึกบาดาลญี่ปุ่นอยู่ที่ 7.9–9.2 เซนติเมตรต่อปี

**อ้างอิง**
หมวดหมู่:ภูมิศาสตร์ญี่ปุ่น
หมวดหมู่:ร่องลึกก้นสมุทรในมหาสมุทรแปซิฟิก
หมวดหมู่:ร่องลึกก้นสมุทร
บันทึกน้ำตาหนึ่งลิตร (หนังสือ)

อิชิริตโตะรุโนะนะมิดะ (1リットルの涙; โรมะจิ: Ichi Rittoru no Namida; แปล: น้ำตาหนึ่งลิตร; “บันทึกแห่งน้ำตา” ก็เรียก) เป็นบันทึกประจำวันของอายะ คิโต (木藤亜也; โรมะจิ: Aya Kitō) (19 กรกฎาคม 2505—23 เมษายน 2531) ว่าด้วยประสบการณ์การป่วยเป็นโรคสไปโนเซระเบลลาร์อาแท็กเซียของผู้เขียน  โดยมารดาของอายะและแพทย์่ผู้รักษาร่วมเขียนในตอนสุดท้ายด้วยหลังจากอายะไม่สามารถเขียนหนังสือได้เองแล้ว บันทึกดังกล่าวได้รับการตีพิมพ์หลังจากที่ผู้เขียนเสียชีวิตไปแล้ว ด้วยแรงบันดาลใจจากหนังสือดังกล่าวได้มีการนำเรื่องไปสร้างเป็นละครโทรทัศน์และภาพยนตร์ในญี่ปุ่น ซึ่งต่อมาได้แพร่ภาพในหลายประเทศทั่วโลก หลักการออกอากาศดังกล่าวหนังสือจึงได้รับความสนใจอีกครั้งหนึ่งและได้รับการแปลเป็นภาษาต่างๆ รวมทั้งภาษาไทยด้วย

**เรื่องย่อ**

**หนังสือ**
อายะ คิโตป่วยเป็นสไปโนเซระเบลลาร์อาแท็กเซียเมื่ออายุได้สิบห้าปี โรคดังกล่าวกระทำให้บุคคลสูญเสียความสามารถในการควบคุมอวัยวะต่าง ๆ ของร่างกายตนเองโดยช้า ๆ แต่ความรู้สึกนึกคิดของบุคคลมิได้สูญเสียไปด้วย อายะทราบข่าวร้ายนี้หลังจากที่ตนเสียความสามารถดังกล่าวไปมากแล้ว อย่างไรก็ดี ปัจจุบันยังไม่มีหนทางเยียวยาโรค
แม้จะได้รับความช่วยเหลือจากครอบครัวโดยกรรมวิธีทางแพทย์ตลอดจนกรรมวิธีอื่น ๆ แต่ท้ายที่สุด อายะก็จำนนต่อโรคดังกล่าวและถึงแก่ความตายเมื่ออายุได้ยี่สิบห้าปี

**ภาพยนตร์**

**ละครโทรทัศน์**
 ดูบทความหลักที่ บันทึกน้ำตาหนึ่งลิตร
ละครโทรทัศน์ของญี่ปุ่นชื่อ “อิชิริตโตะรุโนะนะมิดะ” ออกอากาศทางสถานีโทรทัศน์ฟูจิใน พ.ศ. 2548 โดยสร้างขึ้นจากบันทึกดังกล่าวของอายะ ตัวละครหลักได้แก่ อายะ อิเกะอุชิ (Aya Ikeuchi) แสดงโดยเอริกะ ซะวะจิริ (Erika Sawajiri) ซึ่งเป็นเด็กหญิงที่ป่วยเป็นโรคสไปโนเซระเบลลาร์อาแท็กเซียและถึงแก่ความตายเช่นเดียวกับอายะ คิโต

**ดูเพิ่ม**
 สไปโนเซระเบลลาร์อาแท็กเซีย

**แหล่งข้อมูลอื่น**
  บันทึกของอายะฉบับแปลเป็นภาษาอังกฤษ-  บันทึกของอายะฉบับภาษาอังกฤษแปลจากฉบับภาษาจีน
หมวดหมู่:นวนิยาย
หมวดหมู่:วรรณกรรมญี่ปุ่น
หมวดหมู่:อนุทิน
ธงชาติซามัว

ธงชาติซามัว มีลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นสีแดง ที่มุมบนด้านคันธงมีสี่เหลี่ยมผืนผ้าพื้นสีน้ำเงินขนาดเล็ก ภายในรูปดังกล่าวมีดาวห้าแฉกสีขาวดวงใหญ่ 4 ดวง ดวงเล็ก 1 ดวง เรียงกันเป็นกลุ่มดาวกางเขนใต้ เริ่มใช้อย่างเป็นทางการเมื่อวันที่ 24 กุมภาพันธ์ พ.ศ. 2492 พื้นสีแดงหมายถึงความกล้าหาญ สีน้ำเงินหมายถึงเสรีภาพ สีขาวหมายถึงความบริสุทธิ์
เดิมดินแดนส่วนนี้ตกเป็นอาณานิคมของจักรวรรดิเยอรมนี ต่อมาถูกกองทัพนิวซีแลนด์เข้ายึดครองในช่วงสงครามโลกครั้งที่ 1 เมื่อวันที่ 29 สิงหาคม พ.ศ. 2457 หลังสิ้นสงคราม ซามัวก็ตกเป็นรัฐในอาณัติของนิวซีแลนด์อย่างเป็นทางการเมื่อวันที่ 7 พฤษภาคม พ.ศ. 2462 และได้รับการรับรองจากสันนิบาตชาติเมื่อในเดือนธันวาคม พ.ศ. 2463 นับแต่นั้นมาจนถึงปี พ.ศ. 2540 ดินแดนนี้เป็นที่รู้จักกันดีในชื่อซามัวตะวันตก 
(ซามัวส่วนที่เหลือตกเป็นของสหรัฐอเมริกา เรียกว่า อเมริกันซามัว) ตราแผ่นดินของซามัวนับตั้งแต่ตกเป็นอาณานิคมของสหราชอาณาจักรผ่านทางนิวซีแลนด์นั้น  เป็นรูปต้นปาล์ม 3 ต้นอยู่ในวงกลม ตราดังกล่าวนี้ใช้ประกอบเข้ากับธงเรือของสหราชอาณาจักร (ธงเรือพลเรือนใช้สีแดง ธงเรือราชการใช้สีน้ำเงิน) สำหรับใช้เป็นธงประจำดินแดน จนถึงปี พ.ศ. 2492 อนึ่ง ซามัวได้รับเอกราชจากนิวซีแลนด์ในปี พ.ศ. 2505

**ลำดับภาพธงของซามัว**

**ธงที่คล้ายคลึงกัน**
ธงชาติซามัว 15 px มีลักษณะคล้ายคลึงกับธงชาติพม่า 15 px และ ธงชาติไต้หวัน 15 px เป็นอย่างมาก โดยเฉพาะในภาพธงที่ย่อลงจนมีขนาดเล็กมาก

**แหล่งข้อมูลอื่น**
 title=ธงชาติซามัว
หมวดหมู่:ธงในประเทศซามัว
ซามัว
หมวดหมู่:สัญลักษณ์ของประเทศซามัว
เจ้าจอมหม่อมราชวงศ์เฉียด ในรัชกาลที่ 5

เจ้าจอมหม่อมราชวงศ์เฉียด ในรัชกาลที่ 5 เป็นหม่อมราชวงศ์คนแรก ในราชสกุล "ลดาวัลย์" เกิดเมื่อวันศุกร์ ที่ 30 ตุลาคม พ.ศ. 2416 เป็นธิดาของหม่อมเจ้าฉาย ลดาวัลย์ และ หม่อมฉิม ด้วยเหตุที่เป็นหม่อมราชวงศ์คนที่หนึ่งของราชสกุล  จึงมีชื่อเรียกกันว่า "คุณใหญ่"
ถวายตัวรับราชการในสำนักพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา   จนเมื่ออายุได้ 11 ปี จึงได้ถวายตัวรับราชการฝ่ายใน  ได้ทรงพระกรุณาโปรดเกล้าฯ พระราชทานให้โกนจุกในพระราชพิธีเฉลิมพระที่นั่งวโรภาษพิมาน ที่พระราชวังบางปะอิน จึงมีชื่อพระราชทานว่า "เชียด"
ได้รับพระราชทานเครื่องราชอิสริยาภรณ์ตติยจุลจอมเกล้า เมื่อ พ.ศ. 2449 กับเหรียญรัตนาภรณ์ จปร.ชั้นที่ 3 เมื่อ พ.ศ. 2450 นอกจากนี้ยังได้รับพระราชทานตลับทองคำ เมื่อรับราชการครบ 10 ปี , หีบหมากทองคำ เมื่อรับราชการครบ 20 ปี และรับพระราชทานเงินเบี้ยหวัด ปีละ 30 ชั่งด้วย
ความสามารถของท่านในหน้าที่ราชการ  เป็นผู้ที่ทรงไว้วางพระราชหฤทัย   รับหน้าที่ปอกผลไม้เครื่องต้นทุกมื้อ พร้อมกับเจ้าจอมน้อม โชติกเสถียร ซึ่งเป็นผู้มีชื่อมากในด้านการปอกมะปรางริ้วสมัยนั้น คุณจอมเชียดเวลานั้นยังปอกมะปรางริ้วไม่เป็น ท่านก็พยายามปอกยัดก้นโถ  จนกระทั่งปอกได้ดี  เชิดหน้าชูตาขึ้นปากโถได้  นอกจากนี้ยังเป็นคนละเอียดลออยิ่ง เป็นต้นว่า  ท่านเป็นผู้มีหน้าที่เก็บเครื่องเพชร ของสมเด็จฯ เจ้าฟ้าฯ กรมขุนพิจิตรเจตจันทร์ ความละเอียดของท่าน เช่น เข็มกลัดรูปผีเสื้อ  ปีกฝังเพชรกี่เม็ดก็บอก  ลายฝังนิลกี่เม็ดก็บอก หัวฝังเพชรกี่เม็ดก็บอก  ทั้งยังวาดภาพกำกับด้วยดินสอลงไว้ด้วย  หากชิ้นไหนชำรุดก็จดบอกไว้ในรายการ  ซึ่งการจะทำเช่นนี้ได้  จะต้องเป็นคนที่ละเอียดและแช่มช้าที่สุด  หาได้ยาก
ที่สำคัญ   ท่านยังมีฝีมือในการเย็บจีวรตะเข็บ 2 ชั้น อันเป็นจีวรเฉพาะพระธรรมยุติกนิกาย  โดยการถ่ายทอดประทานจาก พระเจ้าบรมวงศ์เธอ พระองค์เจ้าอรไทยเทพกัญญา พระราชธิดาในรัชกาลที่ 4 ดังนั้นท่านจึงได้มีโอกาสเย็บไตรครอง ถวายพระบาทสมเด็จพระปกเกล้าเจ้าอยู่หัว  เมื่อผนวช โดยพระราชเสาวนีย์ของ สมเด็จพระศรีพัชรินทราบรมราชินีนาถ
ภายหลังสิ้นรัชกาลที่ 5  ท่านได้กราบถวายบังคมลาออกจากพระบรมมหาราชวัง  มาพำนักในเขตพระราชวังสวนสุนันทา โดยอยู่กับเจ้าจอมหม่อมราชวงศ์สดับ ในรัชกาลที่ 5 จนเมื่อมีการเปลี่ยนการปกครองเมื่อ พ.ศ. 2475 แล้ว ท่านจึงได้ออกจากสวนสุนันทา มาอยู่ที่ทับสุข  ภายในเขตวัดเขาบางทราย จังหวัดชลบุรี  
บั้นปลายชีวิตท่านมีอาการป่วยเป็นต้อ  การรักษาไม่ได้ผล  ท่านจึงได้ตาบอด  จนถึงอนิจกรรม เมือ่วันที่ 30 มิถุนายน พ.ศ. 2501

**เครื่องราชอิสริยาภรณ์**
 ๒๔๔๙ - ๒๔๕๑ 

**ลำดับสาแหรก**

**อ้างอิง**
2501
หมวดหมู่:หม่อมราชวงศ์
หมวดหมู่:ราชสกุลลดาวัลย์
หมวดหมู่:พระภรรยาในรัชกาลที่ 5
หมวดหมู่:เจ้าจอม
หมวดหมู่:คนตาบอด
หมวดหมู่:ผู้ได้รับเหรียญรัตนาภรณ์ จ.ป.ร.3
กระดูกท้ายทอย

กระดูกท้ายทอย (Occipital bone) เป็นกระดูกรูปจานรองแก้วที่อยู่ด้านหลังและด้านล่างของกะโหลกศีรษะ มีรูปร่างเป็นรูปสี่เหลี่ยมคางหมูและโค้ง มีช่องขนาดใหญ่รูปวงรีเรียกว่า ฟอราเมน แมกนัม (foramen magnum) ซึ่งเป็นทางเชื่อมระหว่างโพรงกะโหลก (cranial cavity) และคลองกระดูกสันหลัง (vertebral canal) แบ่งออกเป็นส่วนต่างๆ ดังนี้- ส่วนแผ่นโค้งด้านหลังฟอราเมน แมกนัม เรียกว่า สความา ออกซิปิตาลิส (squama occipitalis)- ส่วนหนา รูปร่างสี่เหลี่ยมผืนผ้าด้านหน้าฟอราเมน แมกนัม เรียกว่า ส่วนเบซิลาร์ของกระดูกท้ายทอย (basilar part of occipital bone)- ด้านข้างทั้งสองข้างของฟอราเมน แมกนัม เรียกว่า ส่วนข้างของกระดูกท้ายทอย (lateral parts of occipital bone)

**ฟอราเมน แมกนัม**
ฟอราเมน แมกนัม (foramen magnum) เป็นช่องเปิดรูปไข่ขนาดใหญ่ ซึ่งมีเส้นผ่านศูนย์กลางยาว (แกนเอก) ในแนวหน้าหลัง ทางด้านหน้าจะแคบกว่าทางด้านหลังเพราะมีปุ่มกระดูกท้ายทอย (occipital condyle) อยู่
ช่องนี้เป็นทางผ่านของเมดัลลา ออบลองกาตา (medulla oblongata) และเยื่อหุ้ม, เส้นประสาทแอคเซสซอรี (accessory nerves) , หลอดเลือดแดงเวอร์ทีบรัล (vertebral arteries) , หลอดเลือดแดงแอนทีเรียร์สไปนัล (anterior spinal arteries) และหลอดเลือดแดงโพสทีเรียร์สไปนัล (posterior spinal arteries) , เยื่อคลุม (membrana tectoria) , และเอ็นเอลาร์ (alar ligaments)

**มุมกระดูก**
 มุมด้านบน (superior angle) ของกระดูกท้ายทอยเกิดข้อต่อกับมุมด้านท้ายทอยของกระดูกข้างขม่อม (parietal bones) ซึ่งในระยะทารกในครรภ์สัมพันธ์กับตำแหน่งของกระหม่อมหลัง (posterior fontanelle)- มุมด้านล่าง (inferior angle) รวมเข้ากับตัวกระดูกสฟีนอยด์ (sphenoid)- มุมด้านข้าง (lateral angles) ตั้งอยู่ที่ส่วนปลายของร่องกระดูกสำหรับโพรงหลอดเลือดดำตามขวาง (transverse sinuses) ซึ่งจรดกับช่องว่างระหว่างมุมกกหูของกระดูกข้างขม่อม (mastoid angle of the parietal) กับส่วนกกหูของกระดูกขมับ (mastoid part of the temporal)

**ขอบกระดูก**
 ขอบด้านบน (superior borders) เชื่อมจากมุมด้านบนและมุมด้านข้าง มีลักษณะเป็นฟันเลื่อยที่ลึกซึ่งเกิดข้อต่อกับขอบด้านท้ายทอยของกระดูกข้างขม่อม เกิดเป็นรอยประสานท้ายทอย (lambdoid suture)- ขอบด้านล่าง (inferior borders) เชื่อมจากมุมด้านข้างและมุมด้านล่าง ส่วนบนของขอบกระดูกด้านนี้ต่อกับส่วนกกหูของกระดูกขมับ และส่วนล่างต่อกับส่วนพีทรัสของกระดูกขมับ (petrous part of the temporal) ทั้งสองส่วนของขอบด้านล่างนี้แบ่งแยกออกจากกันด้วยส่วนยื่นเรียกจูกูลาร์ โพรเซส (jugular process) รอยเว้าบนพื้นผิวด้านหน้าของส่วนยื่นนี้เป็นส่วนหลังของจูกูลาร์ ฟอราเมน (jugular foramen)

**โครงสร้าง**
กระดูกท้ายทอยก็เช่นเดียวกับกระดูกหุ้มสมองชิ้นอื่นๆ ซึ่งตรงกลางจะเป็นกระดูกเนื้อโปร่ง (cancellous) ส่วนของสัน โหนก ปุ่มกระดูก และส่วนหน้าของส่วนเบซิลาร์จะมีลักษณะหนา แต่แอ่งด้านในจะบาง โปร่งแสง

**ภาพอื่นๆ**
หมวดหมู่:ระบบโครงกระดูก
หมวดหมู่:กะโหลกศีรษะ